Νόα Γουάιλ

Ο Νόα Στράουσερ Σπιρ Γουάιλ (, γενν. 4 Ιουνίου 1971) είναι Αμερικανός ηθοποιός και τηλεοπτικός σκηνοθέτης, παραγωγός και σεναριογράφος. Απέκτησε φήμη ως Dr. John Carter (Δρ. Τζον Κάρτερ) στο ιατρικό δράμα του NBC, Στην Εντατική (ER, 1994–2005)**, λαμβάνοντας πέντε συνεχόμενες υποψηφιότητες για Βραβείο Έμμυ Ζώνης Υψηλής Τηλεθέασης, τρεις συνεχόμενες υποψηφιότητες για Χρυσή Σφαίρα και τέσσερα Βραβεία Συνδικάτου Ηθοποιών Κινηματογράφου. Έχει κερδίσει δύο Βραβεία Έμμυ και μία Χρυσή Σφαίρα για την ερμηνεία του στο ιατρικό δράμα του HBO Max, The Pitt (από το 2025), αποκτώντας αναγνώριση τόσο για την πρωταγωνιστική του ερμηνεία ως Dr. Michael "Robby" Robinavitch (Δρ. Μάικλ «Ρόμπι» Ρομπίναβιτς), όσο και ως εκτελεστικός παραγωγός.

Ο Γουάιλ είναι επίσης γνωστός για τη δουλειά του στο TNT, υποδυόμενος τον Στηβ Τζομπς στην τηλεταινία Οι πειρατές της Σίλικον Βάλεϊ (Pirates of Silicon Valley, 1999), τον Φλιν Κάρσεν στη σειρά The Librarian (2004, 2006, 2008, 2014–2018) και τον Τομ Μέισον στη σειρά επιστημονικής φαντασίας Falling Skies (2011–2015). Ήταν υποψήφιος για Βραβείο Τηλεόρασης Επιλογής Κριτικών για την ερμηνεία του στη μίνι σειρά του CBS, The Red Line (2019). Ήταν μέλος του επιτελείου ηθοποιών της εγκληματικής δραματικής κομεντί του Prime Video, Leverage: Redemption (2021–2025). Επιπλέον της τηλεοπτικής του καριέρας, ο Γουάιλ είχε δευτερεύοντες ρόλους σε ταινίες όπως Ζήτημα τιμής (A Few Good Men, 1992), Donnie Darko (2001) και Αρκετά! (Enough, 2002). Υπηρέτησε για πάνω από 20 χρόνια ως καλλιτεχνικός παραγωγός της Blank Theatre Company στο Λος Άντζελες.

 Καριέρα 

Σε ηλικία 22 ετών, ο Γουάιλ επικεντρώθηκε στην εμφάνιση σε «ταινίες και θεατρικά έργα», αλλά πείστηκε από τον μάνατζέρ του να δώσει ακρόαση για το πιλοτικό επεισόδιο της τηλεοπτικής ιατρικής σειράς του NBC με τίτλο Στην Εντατική (ER), που δημιουργήθηκε από τον Μάικλ Κράιτον, σε εκτελεστική παραγωγή από τον Στίβεν Σπίλμπεργκ. Ο χαρακτήρας του φοιτητή ιατρικής Τζον Κάρτερ αρχικά είχε σχεδιαστεί ως κωμική ανακούφιση και ο διευθυντής κάστινγκ εντυπωσιάστηκε από την ικανότητα του Γουάιλ για «σωματική κωμωδία» κατά τη διάρκεια της διαδικασίας της ακρόασης. Ο ίδιος ο Γουάιλ ένιωσε μια προσωπική σύνδεση: «Ταυτίστηκα μαζί του επειδή γεννήθηκε με ''χρυσή κουτάλα στο στόμα'' και ποτέ δεν ένιωθε ότι ταίριαζε απόλυτα». Μετά τα γυρίσματα του πιλοτικού επεισοδίου του Στην Εντατική, ο Γουάιλ έδωσε ακρόαση για τον ρόλο του Ρος Γκέλερ (Ross Geller) σε ένα άλλο πιλοτικό επεισόδιο του NBC, Τα Φιλαράκια (Friends). Οι παραγωγοί ήθελαν να γυρίσει ένα screen test για το δίκτυο, αλλά πρώτα έπρεπε να περιμένουν να δουν αν το Στην Εντατική θα εγκρινόταν για ολόκληρη σεζόν.  Το Στην Εντατική είχε υψηλές επιδόσεις στις δοκιμές με το κοινό, παραγγέλθηκε για ολόκληρη σεζόν και ξεκίνησε να προβάλλεται στις 19 Σεπτεμβρίου 1994. Σε μια πρώιμη κριτική, ο Τομ Σέιλς της The Washington Post περιέγραψε τον Καρτερ ως χαρακτήρα «σημείο εισόδου» και επαίνεσε την «πολύ ειλικρινή και συγκινητική ερμηνεία» του Γουάιλ ως ο νεαρός γιατρός που πρόκειται να γίνει. Μέσα σε λίγες εβδομάδες, το Στην Εντατική έγινε η δεύτερη πιο παρακολουθούμενη εκπομπή στην τηλεόραση μετά το Seinfeld. Το κύριο καστ - ο Γουάιλ, ο Άντονι Έντουαρντς, ο Τζορτζ Κλούνεϊ, ο Έρικ Λα Σαλ, η Σέρι Στρίνγκφιλντ και η Τζουλιάνα Μαργκιούλις - απέκτησε φήμη και ο Γουάιλ, το νεότερο μέλος του, αργότερα απέδωσε στους υπόλοιπους το ρόλο «προτύπων … Νιώθω πολύ τυχερός που ξεκίνησα ακριβώς όταν το έκανα, στην παρέα αυτών των ηθοποιών. Μου δίδαξαν απίστευτα πολλά.».

 Φιλμογραφία 

 Παραπομπές 

 Εξωτερικοί σύνδεσμοι 

 Noah Wyle and Steve Jobs at 1999 Macworld NY (video clip)

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί παραγωγοί ταινιών
Κατηγορία:Αμερικανοί σκηνοθέτες κινηματογράφου
Κατηγορία:Αμερικανοί σεναριογράφοι
Κατηγορία:Αμερικανοί εβραϊκής καταγωγής